La delegació de Sanitat i Consum forma a cossos de seguretat en intervencions amb animals descontrolats o perillosos
05 de març 2020

![](/media/4c5hsb30/85-c_curso_canino_presentacion-10.jpg)  
  

La Regidoria de Sanitat i Consum de l'Ajuntament de Sagunt, amb la col·laboració de la Policia Local i del Centro de Adiestramiento K9, ha dut a terme este matí un curs per al personal de les Forces i Cossos de Seguretat de la comarca, amb la finalitat de millorar les actuacions dels agents quan han d'enfrontar-se a situacions amb animals descontrolats o perillosos. Esta iniciativa està destinada als diferents agents i efectius de la Policia Local, Guàrdia Civil, Cos Nacional de Policia, Guàrdia Rural i Protecció Civil, que han rebut una formació teoricopràctica.

El curs ha sigut impartit gratuïtament per Javier Cano, del Centro de Adiestramiento València K9, a un total de 39 agents i voluntaris. La part teòrica s'ha desenvolupat en la seu del Consell Agrari i la pràctica en l’esmentat centre, situat en el terme de Sagunt.

Esta formació està composta per quatre mòduls i pretén formar sobre normes d'actuació davant animals descontrolats i agressius. També inclou un apartat de demostració de detecció d'explosius i narcòtics.

![](/media/50nkfpiz/85-c_curso_canino_presentacion-1.jpg)  
![](/media/dn3jd4er/85-c_curso_canino_presentacion-8.jpg)  
  
​En esta jornada han participat per part de l'Ajuntament de Sagunt 14 agents de la Policia Local, 9 de la Guàrdia Rural i 4 membres de Protecció Civil. A més, 7 del Cos Nacional de Policia, 1 de la Guàrdia Civil, 2 de la Policia Local de Quart de les Valls i 2 de la Policia Local de Canet d'En Berenguer.

A esta sessió han assistit l'alcalde de Sagunt, Darío Moreno; el regidor de Sanitat, Javier Timón; la delegada de Policia Local, Natalia Antonino i la delegada del Consell Agrari, Gloria Parra.

L'alcalde ha declarat que este curs va en la línia de donar eines perquè es puga prestar un millor servei a la ciutadania pensant també en el benestar animal. Així mateix, ha explicat Moreno: «**Este curs va de com tractar amb els animals descontrolats, com reaccionar, quins són els protocols i a millorar les actuacions. Per això, l'objectiu seguix una doble finalitat, d'una banda salvaguardar la nostra seguretat i, d'altra banda, aconseguir el control animal**». També, l'alcalde ha aprofitat per a dir que este curs està emmarcat també dins de l'estratègia que seguix l'Ajuntament de Sagunt de donar suport als seus diferents cossos de seguretat.

![](/media/zsdlngww/85-c_curso_canino_presentacion-17.jpg)  
![](/media/0axlf0q1/85-c_curso_canino_practica-6.jpg)  
  

D'altra banda, Moreno ha agraït a tots la participació en esta formació i al Centro de Adiestramiento València K9 per la seua col·laboració i les facilitats que han donat per a dur avant esta iniciativa. Així que, per això, i perquè esta actuació millora el dia a dia de les persones, l'alcalde ha entregat a Javier Cano un diploma per a agrair la seua predisposició i disponibilitat.

El regidor de Sanitat, Javier Timón ha destacat l'alta participació del curs formatiu, ja que segons ha declarat: «**Este curs va dirigit també a salvaguardar la vostra integritat en aquelles situacions en les quals es tracta amb alguna mena d'animal perillós i en segon lloc per una altra qüestió que per a nosaltres és fonamental que és que es tinga en compte també el component tan important en estes actuacions que és el de salvaguardar el benestar animal**». També, Timón ha agraït al comissari principal cap, Rafael de Manuel; a la delegada de Policia Local, Natalia Antonino; a la presidenta del Consell Agrari, Gloria Parra i al cap del servei de Guàrdia Rural, José María Martínez, per la coordinació i col·laboració per a organitzar este curs. Així mateix, el delegat ha subratllat la presència de l'alcalde, Darío Moreno, per reforçar el treball que es realitza en el departament i el compromís amb el benestar animal.​

![](/media/gc2bfab3/85-c_curso_canino_practica-53.jpg)  
![](/media/u1xlh0xf/85-c_curso_canino_practica-65.jpg)  

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-sanitat-i-consum-forma-a-cossos-de-seguretat-en-intervencions-amb-animals-descontrolats-o-perillosos/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-sanitat-i-consum-forma-a-cossos-de-seguretat-en-intervencions-amb-animals-descontrolats-o-perillosos/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-sanitat-i-consum-forma-a-cossos-de-seguretat-en-intervencions-amb-animals-descontrolats-o-perillosos/ "Linked In")
*   [](mailto:?body=https://aytosagunto.es/va/actualitat/la-delegacio-de-sanitat-i-consum-forma-a-cossos-de-seguretat-en-intervencions-amb-animals-descontrolats-o-perillosos/)